വർഷങ്ങളേറെ കഴിഞ്ഞ് പിറക്കാനിരിക്കുന്ന പൈതങ്ങളേ നിങ്ങളീയുലകത്ത് വരുമ്പോൾ "ഞങ്ങൾ വികസിച്ചു കൊണ്ടിരിക്കയാണ്. . . . . . . . . " എന്നുറക്കെ പറഞ്ഞുകൊണ്ട് പരസ്പരം കൈകോർത്തു മുട്ടിയുരുമ്മി നടക്കുന്ന കാലത്തേയും ലോകത്തേയും കാണാം അന്ന് ഈ ഭൂമുഖത്ത് ഒരേയൊരു ജീവിവർഗ്ഗം മാത്രമേ ഉണ്ടായിരിക്കയുളളൂ മനുഷ്യന്റെ ഉടലും കാണ്ടാമൃഗത്തിന്റെ തലയും കരടിയുടേതു പോലുളള രോമക്കാടിനാൽ മൂടപ്പെട്ട കണ്ണും ചെവിയും കഴുകന്റേതിനെക്കാൾ കൂർത്തനഖങ്ങളുമുളള ഇരുകാലികൾ അവയ്ക്ക് ചിരിക്കാനറിയില്ല കരയാനും അറിയില്ല മദമിളകിയ ആനയെപ്പോലെയവ ആർത്തികൊണ്ട് വിളറിപ്പിടിച്ച് പാഞ്ഞുനടക്കുന്നുണ്ടാകും പിന്നെ, അഹങ്കാരത്തിൻ തലപ്പാവണിഞ്ഞ അത്യാർത്തിയിൽ പണിതീർത്ത കൂറ്റനെടുപ്പുകൾ കാണാമവ- ആകാശപരപ്പിലേക്ക് തുളച്ചുകയറി മേഘങ്ങളെ കീറിമുറിച്ചിടുന്നതുകൊണ്ട്.
പുഴ.കോം - നവസംസ്കൃതിയുടെ ജലസമൃദ്ധി